**Szombathely Megyei Jogú Város Önkormányzata Közgyűlésének**

**…./2019. (……..) önkormányzati rendelete**

**egyes önkormányzati rendeleteknek a Közterület-felügyelet Polgármesteri Hivatalba történő beolvadásával összefüggő módosításáról**

Szombathely Megyei Jogú Város Önkormányzatának Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében,

a 2. alcím tekintetében a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 2. mellékletében,

a 3. alcím tekintetében a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény 19. § (1) bekezdésében

kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. A vásárok és piacok működéséről szóló 34/1995. (X.26.) önkormányzati rendelet módosítása**

**1. §**

(1) A vásárok és piacok működéséről szóló 34/1995. (X.26.) önkormányzati rendelet (a továbbiakban: R1.) bevezető része helyébe a következő rendelkezés lép:

„Szombathely Megyei Jogú Város Önkormányzatának Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:”

(2) Hatályát veszti az R1. 16-17. §-a és a 15. §-át megelőző „Szabálysértés” alcím.

**2. A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosítása**

**2. §**

A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet 14. § (1) bekezdésében a „Polgármesteri Hivatalnál, a kezelőnél, valamint a Közterület-felügyeletnél” szövegrész helyébe a „Polgármesteri Hivatalnál, valamint a kezelőnél” szöveg lép.

**3. A mezei őrszolgálatról szóló 20/2012. (V.10.) önkormányzati rendelet módosítása**

**3. §**

(1) A mezei őrszolgálatról szóló 20/2012. (V.10.) önkormányzati rendelet (a továbbiakban: R3.) bevezető része helyébe a következő rendelkezés lép:

„Szombathely Megyei Jogú Város Önkormányzatának Közgyűlése a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény 19. § (1) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:”

(2) Az R3. 2. § (2) bekezdése helyébe a következő rendelkezés lép:

„(2) A mezei őrszolgálat feladatait a közterület-felügyelet látja el. A mezőőrök a Polgármesteri Hivatal alkalmazásában állnak.”

**4. Záró rendelkezések**

**4. §**

Ez a rendelet 2020. január 1. napján lép hatályba.

**(: Dr. Nemény András :)** **(: Dr. Károlyi Ákos :)**

**polgármester** **jegyző**